Nog ŉ trokdrywer aangeval‘n Vragmotor wat op 3 Oktober by Afrox in Epping aan die brand gesteek is. EWN berig dat die bestuurder diep snye aan sy gesig opgedoen het nadat sy vragmotor deur ŉ groep mense aangeval is. Die vragmotor is onder begeleiding van die Ekurhuleni metropolisie na veiligheid gebring. Kobedi Mokheseng, woordvoerder van die metropolisie, sê die aanvallers het van die toneel gevlug. “Die bestuurder was steeds binne die vragmotor. Daar het bakstene langs hom gelê. Hy was deurmekaar en daar was baie bloed.” Nog ŉ vragmotorbestuurder is gister in Germiston aangerand terwyl ŉ ander vragmotor aan die brand gesteek is. Maroela Media het gister berig dat ŉ vragmotorbestuurder is Dinsdagaand geskiet is terwyl hy in sy vragmotor op die N3-deurpad gery het. Hy is in ŉ ernstige toestand na die Hillcrest-hospitaal geneem. Intussen veg ŉ vragmotorbestuurder van Kaapstad om sy lewe nadat hy Maandagmiddag deur stakende vragmotorbestuurders aan die brand gesteek is.